**МОТИВИ**

**КЪМ ПРОЕКТ НА**

**НАРЕДБА ЗА РЕДА И УСЛОВИЯТА ЗА ОТГЛЕЖДАНЕ НА СЕЛСКО СТОПАНСКИ ЖИВОТНИ НА ТЕРИТОРИЯТА НА ОБЩИНА КАЙНАРДЖА**

**/съгласно изискванията на чл.28 от Закона за нормативните актове/**

1. **Причини налагащи приемането на наредбата**

Изработването на Наредба за реда и условията за отглеждане на селскостопански животни на територията на Община Кайнарджа е във връзка с настъпили законодателни промени в Закона за ветеринарномедицинската дейност (изм.и доп.ДВ.бр.17 от 23 февруари 2018 г.)

1. **Цели, които се поставят**

Проектът на наредбата цели привеждане в съответствие с нормативната уредба;

Регламентиране на допустимия брой за всеки вид селскостопански животни и птици, отглеждани в строителните граници на населените места на територията на Община Кайнарджа;

Регламентиране на основни права и задължения на собствениците при отглеждането на селскостопански животни;

Отглеждането на животни да се извършва при спазване правилата и нормативите за устройство на територията и на санитарно-хигиенните изисквания;

1. **Финансовите и други средства, необходими за прилагането на новата уредба**

Проектът на Наредба за реда и условията за отглеждане на селскостопански животни на територията на община Кайнарджа не изисква финансови и други средства.

1. **Очакваните резултати от прилагането**

Подобряване на контрола върху отглеждането на селскостопански животни на територията на община Кайнарджа, да се предотврати нерегламентирано изхвърляне на животински отпадъци и да се подобрят хигиенните условия в населените места на територията на общината.

1. **Анализ за съответствие с правото на Европейския съюз**

Предлагания проект на Наредба е в съответствие и не нарушава основни права и принципи от правото на Европейския съюз.

Настоящата наредба е съобразена със Закона за ветеринарномедицинската дейност, Закона за животновъдството, Закона за устройство на територията и Наредба № 44/20.04.2006 г. за ветеринарномедицинските изисквания към животновъдни обекти/ изм. и доп., бр.42 от 22.05.2018 г., в сила от 22.05.2018 г./, Закон за защита на животните, Закон за опазване на околната среда, Закон за административните нарушения и наказания.

**Забележка:** Съгласно чл.26, ал.2 от Закона за нормативните актове, на заинтересованите лица се предоставя 30-дневен срок за предложения и становища по проекта. Предложения и становища могат да бъдат депозирани в деловодството на Община Кайнарджа, ул.”Димитър Дончев” 2, ет.2 или изпращани на е-mail: kain\_s@abv.bg